stanford-oval/wikipedia huggingface dataset:
Pokémon: Master Quest
Äänirooleissa > Englanninkieliset äänet

| 0 | 1 | 2 |
| --- | --- | --- |
|  Veronica Taylor  | … |  Ash Ketchum, Delia Ketchum   |
|  Rachael Lillis  | … |  Misty, Jessie, Goldeen, Jigglypuff, sivuäänet   |
|  Eric Stuart  | … |  Brock, James, Pokédex, Butch, Squirtle, Weezing, Pineco/Forretress, Poliwhirl/Politoed, sivuäänet   |
|  Maddie Blaustein  | … |  Meowth, sivuäänet   |
|  Ken Gates  | … |  kertoja   |
|  Jimmy Zoppi  | … |  Gary Oak, tohtori Namba, Pryce, sivuäänet   |
|  Stan Hart  | … |  professori Oak   |
|  Lee Quick  | … |  konstaapeli Jenny   |
|  Megan Hollingshead  | … |  hoitaja Joy, Clair, Cassidy, sivuäänet   |
|  Ted Lewis  | … |  Giovanni, Tracey Sketchit, Eusine, sivuäänet   |
|  Paul Frank  | … |  professori Elm   |
|  Kerry Williams  | … |  Casey, sivuäänet   |
|  Andrew Rannells  | … |  Morty   |
|  Anthony Salerno  | … |  Jackson   |
|  Wayne Grayson  | … |  Harrison, Lance, sivuäänet   |
|  Tara Jayne  | … |  Ritchie, Jasmine, Bulbasaur, Phanpy, Larvitar   |
|  Kayzie Rogers  | … |  Wobbuffet, Mimey, Cyndaquil, Totodile, Corsola, sivuäänet   |
|  Michael Haigney  | … |  Geodude, Psyduck, Muk, Snorlax, sivuäänet   |
|  Roxanne Beck  | … |  sivuäänet   |
|  Amy Birnbaum  | … |  sivuäänet   |
|  Carol Jacobanis  | … |  sivuäänet   |
|  Leah Applebaum  | … |  sivuäänet   |
|  Mandy Bonhomme  | … |  sivuäänet   |
|  Amy Palant  | … |  sivuäänet   |
|  Michael Sinterniklaas  | … |  sivuäänet   |
|  Dan Green  | … |  sivuäänet   |
|  Lisa Ortiz  | … |  sivuäänet   |
|  Marc Thompson  | … |  sivuäänet   |
|  Jerry Lobozzo  | … |  sivuäänet   |
|  Pete Zarustica  | … |  sivuäänet   |
|  Sam Riegel  | … |  Chico (sivuääni jaksossa 264)   |
|  David Rolfe  | … |  tunnuslaulu  |
Äänirooleissa > Suomenkieliset äänet

| 0 | 1 | 2 |
| --- | --- | --- |
|  Hanna Savikko  | … |  Ash Ketchum   |
|  Pauliina Virta  | … |  Misty   |
|  Juha Paananen  | … |  Brock, Pokédex, sivuäänet   |
|  Karolina Blom  | … |  Jessie, Tracey Sketchit, sivuäänet   |
|  Saku Mäkynen  | … |  James   |
|  Pauli Virta  | … |  Meowth, professori Oak   |
|  Pasi Ruohonen  | … |  kertoja, Gary Oak, professori Elm, sivuäänet   |
|  Bruno Lähteenmäki  | … |  Harrison, sivuäänet   |
|  Elise Langenoja  | … |  konstaapeli Jenny, Delia Ketchum, sivuäänet   |
|  Jari Viitanen  | … |  stadionkuuluttaja   |
|  Arto Nieminen  | … |  sivuäänet   |
|  Joonas Suominen  | … |  sivuäänet   |
|  Jari Salo  | … |  Jackson, tunnuslaulu   |
Puitejärjestely

Puitejärjestely on hankintalaissa määritetty sopimuskokonaisuus, joka tehdään yhden tai useamman toimittajan sekä hankintayksikön välille. Järjestelyn tarkoituksena on vahvistaa tietyn ajan kuluessa tehtävien hankintasopimusten ehdot. Puitejärjestelyjen tavoitteena on aikaansaada säästöjä.
Varsinaiset hankintasopimukset on tehtävä puitejärjestelyn alkuperäisten osapuolten kesken. Järjestelyyn ei ole mahdollista ottaa hankintamenettelyn aloittamisen jälkeen uusia osapuolia. Puitejärjestelyn ehtoihin ei myöskään saa tehdä huomattavia muutoksia sen voimassaoloaikana eikä sitä saa käyttää kilpailua vääristävällä, rajoittavalla tai estävällä tavalla.
Valtion yhteishankintayksikkö Hansel Oy kilpailuttaa ja ylläpitää puitejärjestelyä valtionhallinnolle.
Aiheesta muualla

Laki julkisista hankinnoista ja käyttöoikeussopimuksista (1396/2016) (Arkistoitu – Internet Archive)
Hansel Oy:n kotisivu
Raúl Corriveau

Raúl Corriveau PME (s. 27. kesäkuuta 1930) on Hondurasissa toiminut kanadalainen roomalaiskatolinen piispa. Hänet vihittiin papiksi 1. heinäkuuta 1956 ja nimitettiin Cholutecan hiippakunnan koadjuuttoripiispaksi 25. elokuuta 1980. Piispaksi vihkiminen seurasi 8. joulukuuta. Pääkonsekraattorina toimi Héctor Enrique Santos Hernández, jota avustivat Marcel Gérin y Boulay ja Óscar Andrés Rodríguez Maradiaga.
14. huhtikuuta 1984 Corriveausta tuli Cholutecan piispa, jona hän toimi, kunnes jäi eläkkeelle 17. joulukuuta 2005.
Rafa Jordà

| 0 | 1 | 2 |
| --- | --- | --- |

Henkilötiedot
Koko nimi: Rafael Jordà Ruiz de Assin
Syntymäaika: 1. tammikuuta 1984 (ikä 40)
Syntymäpaikka: Santa Perpètua de Mogoda, Barcelona, Espanja
Pelipaikka: hyökkääjä
Pituus: 191 senttimetriä
Seura
Seura: Guizhou Renhe
Pelinumero: 11
Seurat
| Vuodet | Seura | O (M) |
| 2003–2004 2004–2008 2004–2005 2006 2008–2009 2009–2010 2010–2012 2012– | Numancia B Numancia → Peralta (laina) → Benidorm (laina) Alicante Hércules Levante Guizhou Renhe |  47 (7) 17 (9) 18 (9) 13 (3) 0 (0) 36 (7) 1 (1) |
 Seurajoukkueuran tilastot kattavat vain kansalliset sarjat, päivitetty 18. maaliskuuta 2012.
Rafael ”Rafa” Jordà Ruiz de Assin (s. 1. tammikuuta 1984 Santa Perpètua de Mogoda, Barcelonan maakunta, Espanja) on espanjalainen jalkapalloilija, joka pelaa hyökkääjänä Guizhou Renhessä.
Ura

Jordà pelasi juniorivuosinaan Dammissa, Valenciassa ja Numanciassa, joista jälkimmäisessä hän nousi edustusjoukkueeseen asti. Ensiesiintymisensä Espanjan korkeimmalla sarjatasolla Primera Divisiónissa hän teki 6. helmikuuta 2005 ottelussa Getafea vastaan. Debyytti ja sitä seuranneet kaksi ottelua jäivät kuitenkin Jordàn ainoiksi korkeimmalla sarjatasolla yli viiteen vuoteen, sillä Numancia putosi sarjasta kauden päätteeksi.
Numanciasta Jordà siirtyi kauden 2007–2008 jälkeen Alicanteen ja edelleen toiseen alicantelaisseuraan Hérculesiin, jossa sai peliaikaa vain Espanjan cupissa. Tammikuussa 2010 hän siirtyi Levanteen, jonka kanssa hän nousi kaudeksi 2010–2011 pääsarjaan.
Jordà on pelannut myös alueellisessa Katalonian maajoukkueessa.
Aiheesta muualla

Rafa Jordàn sivusto (Arkistoitu – Internet Archive) (espanjaksi)
Rafa Jordàn esittely Levanten sivustolla (espanjaksi)
Rafa Jordàn tilastot BDFutbol-sivustolla (englanniksi)
Naisten kesken

| Naisten kesken> Steaming |
| --- | --- |

Ohjaaja:  Joseph Losey
Käsikirjoittaja:  Patricia Losey
Perustuu:  Nell Dunnin näytelmään
Tuottaja:  Paul Mills
Säveltäjä:  Richard Harvey
Kuvaaja:  Christopher Challis
Leikkaaja:  Reginald Beck
Pääosat:  Vanessa Redgrave Sarah Miles Diana Dors
Valmistustiedot
Valmistusmaa:  Yhdistynyt kuningaskunta
Tuotantoyhtiö:  World Film Services
Levittäjä:  New World Communications
Ensi-ilta:   1985 Cannesin elokuvajuhlat
Kesto:  102 minuuttia / 95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Naisten kesken (engl. Steaming) on vuonna 1985 ensi-iltansa saanut Joseph Loseyn ohjaama brittiläinen draamaelokuva, jonka pääosissa ovat Vanessa Redgrave, Sarah Miles ja Diana Dors. Naisten kesken perustuu Nell Dunnin näytelmään Steaming (1981), jonka pohjalta Patricia Losey laati elokuvan käsikirjoituksen. Paul Mills tuotti elokuvan. Naisten kesken jäi sekä ohjaaja Loseyn, näyttelijä Dorsin että elokuvaaja Challisin viimeiseksi elokuvaksi. Losey ja Dors kuolivat pian elokuvan kuvauksien jälkeen vuonna 1984, ja Challis jäi eläkkeelle.
Juoni

Naisten kesken kertoo kolmesta naisesta, jotka tapaavat säännöllisesti lontoolaisessa löylyhuoneessa, jossa he keskustelevat heidän elämistään ja ihmissuhteistaan. Löylyhuone uhataan sulkea, mutta naiset päättävät estää sen.
Näyttelijät

| 0 | 1 | 2 |
| --- | --- | --- |
|  Vanessa Redgrave  | … |  Nancy   |
|  Sarah Miles  | … |  Sarah   |
|  Diana Dors  | … |  Violet   |
|  Patti Love  | … |  Josie   |
|  Brenda Bruce  | … |  rouva Meadows   |
|  Felicity Dean  | … |  Dawn Meadows   |
|  Sally Sagoe  | … |  Celia   |
|  Anna Tzelniker  | … |  rouva Goldstein   |
Tuotanto

Nell Dunnin näytelmä Steaming sai ensi-iltansa Lontoon Theatre Royal Stratford East -teatterissa vuonna 1981, jolloin näytelmä voitti parhaan uuden komedian Laurence Olivier -palkinnon. Broadwaylla näytelmä sai ensi-iltansa Brooks Atkinson Theatressa 12. joulukuuta 1982. Broadwaylla näytelmää esitettiin 65 esitystä helmikuun 5. päivään 1983 asti.
Naisten kesken kuvattiin kolmen miljoonan dollarin budjetilla Buckinghamshiren Iver Heathissa sijaitsevilla Pinewood Studiosilla alkuvuodesta 1984. World Film Services oli elokuvan tuotantoyhtiönä. Georgina Hale oli alun perin Josien roolissa, mutta potkut saatuaan hänet korvasi Patti Love. Hale oli näytellyt Josieta alkuperäisessä näytelmän teatterituotannossa Lontoossa. Näyttelijöille Julie Christielle ja Jacqueline Bisset’ille tarjottiin elokuvan rooleja, mutta he kieltäytyivät, koska rooleilta vaadittiin alastomuutta. Kaikki elokuvan kahdeksan näyttelijää ovat naisia.
Julkaisu ja vastaanotto

Naisten kesken sai ensi-iltansa Ranskan Cannesin elokuvajuhlilla vuonna 1985. Naisten kesken esitettiin New Yorkin elokuvajuhlilla 28. syyskuuta 1985, Chicagon elokuvajuhlilla lokakuussa 1985 ja Toronton elokuvajuhlilla 3. syyskuuta 1986. Elokuva pääsi suppeaan teatterilevitykseen Yhdysvalloissa 29. elokuuta 1986. Elokuvan levittäjinä olivat Columbia-EMI-Warner Isossa-Britanniassa vuonna 1985 ja New World Pictures Yhdysvalloissa vuonna 1986. Naisten kesken julkaistiin ensi kerran VHS:nä vuonna 1986.
Aiheesta muualla

Naisten kesken Internet Movie Databasessa (englanniksi)
Naisten kesken Elonet.
Naisten kesken AllMoviessa. (englanniksi)
Niskajärvi (Pieksämäki, Niskajärvi)

| Niskajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°13′15″N, 26°58′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  Välijoki Vehvaaseen 
Järvinumero:  14.934.1.024
Mittaustietoja
Pinnankorkeus:  106,9 m  
Pituus:  4,5 km  
Leveys:  1,9 km  
Rantaviiva:  22,8867 km  
Pinta-ala:  3,99319 km²   
Tilavuus:  0,0104329 km³ 
Keskisyvyys:  2,61 m  
Suurin syvyys:  8,26 m  
Saaria:  29 
 fiNiskajärvi 
Niskajärvi  on Etelä-Savossa Pieksämäellä  Niskajärven lähellä sijaitseva järvi.
Maantietoa

Järvi on 4,5 kilometriä pitkä, 1,9 kilometriä leveä, ja sen pinta-ala on 399 hehtaaria eli 4,0 neliökilometriä. Sillä on 29 saarta, joiden yhteispinta-ala on 9,41 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 10,43 miljoonaa kuutiometriä eli 0,01043 kuutiokilometriä. Sen keskisyvyys on 2,6 metriä ja suurin syvyys on 8,3 metriä. Sen rantaviivan pituus on 22,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) se kuuluu. Järven vedenpinnan korkeus on 106,9 metriä mpy.
Radio Pori

| Radio Pori |
| --- | --- |
 "Kaupungin ääni"
Perustettu:  1. joulukuuta 1985
Kuuluvuus: Pori ja lähikunnat
Pori: 89,4 MHz
Kokemäki: 98,0 MHz
Kaapelitaajuus: 88,8 MHz
Ohjelmat ja juontajat
Radio Porin aamu: ma–pe 6.30–11.00
Radio Porin päivä: ma–pe 11.00–13.00
Radio Porin iltapäivä: ma–pe 13.00–18.00
Radio Porin lauantai: la 9.00-14.00
Porin Ässien ottelut:  
Muina aikoina musiikkia:  
Mediatiedot
Omistaja:  Bauer Media
Kuulijamäärä:  42 000 / viikko
Peittoalue:  120 000 asukasta
www.radiopori.fi
Internet-lähetys
Radio Pori on 1. joulukuuta 1985 toimintansa aloittanut paikallisradio, joka kuuluu Porin ja Kokemäen lähikuntien alueella sekä netissä osoitteessa Radiopori.fi. Radio Pori on 42 000 viikoittaisella kuuntelijallaan (KRT 4/2009) Porin kuunnelluin kaupallinen radiokanava. Kanavan kohderyhmä on 25–55-vuotiaat aikuiset.
Vuodenvaihteessa 2020–2021 MTV alkoi tuottamaan uutisia Radio Porille, jotka päättyivät 4.4.2024 klo 22 uutisiin. Tekoälyn lukemat uutiset alkoivat 5.4.2024. Uutiset tuottaa STT.
Lähetys

Kanavalla on juonnettua lähetystä arkisin kello 6.30–18.00 ja lauantaisin kello 9.00–14.00. Radio Pori selostaa lisäksi kaikki SM-liigassa pelaavan Porin Ässien ottelut. Muina aikoina kanavalla soi musiikki.
Juonnetun lähetyksen aikana kanava lähettää uutiset ja säätiedot tasatunnein. Uutisotsikot arkiaamuisin kello 6.30, 7.30 ja 8.30. Lehtikatsaus arkisin kello 8.40 ja paikalliset menovinkit kello 9.00 ja 10.00 välillä. Juontaja ja uutistoimittaja keskustelevat päivän uutisaiheista Uutispäivässä kello 10.30 ja 15.30.
Kerran viikossa Radio Pori kutsuu ajankohtaisen vieraan keskustelemaan tunnin ajaksi. Torstain kahvivieras -ohjelma lähetetään torstaisin klo 13.00-14.00.
Musiikki

Musiikkilinjaansa asema luonnehtii porilaiseen makuun rakennetuksi kokonaisuudeksi, jossa kotimaisten suosikkien rinnalla soi monipuolinen ulkomainen musiikki.
Verkkosivut ja muut palvelut

Radio Porin kotisivu löytyy osoitteesta Radiopori.fi. Sisällön pääpaino on paikallisissa asioissa, mutta verkkosivuilla on myös valtakunnallisia uutisia. Suoran nettilähetyksen lisäksi Radio Porissa kuultavat haastattelut ja ohjelmasarjat on mahdollista kuunnella jälkikäteen. Paikallisella urheilulla on sivustolla täysin oma uutisosionsa.
Satakunnasta kadonneista tai löytyneistä lemmikeistä voi ilmoittaa Suomen Löytöeläinapu ry:lle. Ilmoitukset luetaan Radio Porin lähetyksessä, jonka lisäksi ne julkaistaan Karkurit.fi -sivustolla.
Palkinnot

Radio Pori palkittiin vuoden 2010 Radio Gaalassa Vuoden paikallisena radiona ja vuoden 2011 gaalassa Vuoden radiona. Aikaisemmin Radio Pori on palkittu Vuoden radiona kolmesti (1989, 1994, 1998).
Aiheesta muualla

Radio Pori Facebookissa
Radio Pori Youtubessa
Radio Pori RadioMediassa (Arkistoitu – Internet Archive)
Suomalaiset radioasemat
| --- | --- |
Yle:   Yle Radio 1  YleX  Yle Radio Suomi  Yle Vega  Yle X3M 
Bauer Media Group:   Basso  Iskelmä  Radio 957  Radio City  Radio Classic  Radio Mega Oulu  Radio Nova  Radio Pooki  SuomiRock  SuomiRäp  Auran Aallot  Radio Pori  Kasari  Ysäri  Top51  KISS 
Nelonen Media:   Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
NRJ Finland:   NRJ  Radio Nostalgia 
Keskisuomalainen:   Radio Keskisuomalainen  Radio Voima  Savon Aallot 
Muut:   Classic Hits  FUN Tampere  Järviradio  Kuhan.fm  Radio Dei  Radio Helsinki  Radio Inari  Radio Kaleva  Radio Moreeni  Radio Ramona  Radio Rex  Radio Sandels  Radio SUN  Radio Vaasa  Rattoradio  Sea FM Radio  Suviseuraradio  Tampereen Kiakkoradio 
Lakkautetut asemat:   Aito Hitti (2016–2019)  Aito Kajaus (1989–2019)  Box (2018–2020)  Business FM (2016–2019)  I LUV 2K (2018–2020)  Metro Helsinki (2005–2017)  Me Naiset Radio (2021–2023)  Oi FM (2007–2015)  Pispalan Radio (2015–2021)  Päijänneradio (1989–2001)  Radio 88,2 (1989–2020)  Radio 967 (2007–2011)  Radio Aalto (2007–2020)  Radio Alex  Radio Kaakko (2020–2023)  Radio KLF (2005–2015)  Radio Lakeus (1985–1989)  Radio Manta (1989–2011)  Radio Majakka (1999–2008)  Radio Melodia (2008–2016)  Radio Mikkeli (2013–2020)  Radio Rapu (2014–2016)  Radio Seinäjoki  Radio Sputnik (1999–2019)  Radio Ykkönen  Rogmo FM (2000–2009)  RÄP (3/2020–9/2020)  Spin FM (2009–2020)  Spirit FM (2015–2018)  The Voice (2007–2016)  Zoom FM (2008–2011)  Yle Puhe (1998–2024)
Ragnar Dahlberg

Ragnar Reinhold Dahlberg (8. lokakuuta 1877 Turku – 7. tammikuuta 1950 Helsinki) oli suomalainen kirjastonhoitaja.
Ragnar Dahlbergin vanhemmat olivat Närpiön kirkkoherra, rovasti Lars Gustaf Viktor Dahlberg (1847–1924) ja Klara Maria Antoinette Nyberg. Hän pääsi ylioppilaaksi Vaasan lyseosta 1896 ja valmistui Helsingin yliopistosta filosofian kandidaatiksi 1904 ja filosofian maisteriksi 1907.
Dahlberg oli Helsingin yliopiston kirjastossa ylimääräisenä amanuenssina vuodesta 1900, nuorempana kirjastoassistenttina vuodesta 1914, vanhempana kirjastoassistenttina sekä viimeksi vanhempana alikirjastonhoitajana 1918–1945. Hän oli Helsingin ruotsalaisen reaalilyseon historian ja ruotsinkielen opettajana 1906–1916 ja Åbo Akademin kanslerin sihteerinä 1945–1950. Dahlberg oli Ruotsalaisen kirjallisuuden seuran johtokunnan jäsen ja arkistonhoitaja vuodesta 1918 ja Kustannus Oy Söderström & Co:n johtokunnan jäsen vuodesta 1921.
Dahlberg keräili kirjoja ja omisti laajan yksityiskirjaston. Hän kirjoitti kirjasto- ja ex libris-tutkimuksistaan ruotsinkielisiin aikakauslehtiin. Hän harjoitti myös hedelmien ja kukkien viljelyä omistamallaan Hermansön tilalle ja sai useita palkintoja puutarhanäyttelyissä. Dahlberg oli Uudenmaan hedelmäviljelijäin yhdistyksen ja Suomen kukkaisviljelyksen ystävien puheenjohtaja.
Ragnar Dahlberg oli naimisissa vuodesta 1906 Hjördis Lagerborgin kanssa.
Julkaisuja

Bidrag till den svenska reformationstidens bibliografi. Studier tillägnade Arvid Hultin 3.VIII.1915. 1915
Den svenska katekesen 1567. Faksimileupplagor af äldre svenska tryck under redaktion av Isak Collijn, 1. Bröderna Lagerström, Stockholm 1916
Finska exlibris. Helsingfors 1917
Petrus Canisius : En liten catechismus ; i faksimile och med en efterskrift utgiven af Ragnar Dahlberg. Faksimileupplagor af äldre svenska tryck under redaktion av Isak Collijn, 4. Schildt, Helsingfors 1921
Professor Adolf Mobergs autobiografi. Särtryck ur Svenska Litteratursällskapets Historiska och Litteraturhistoriska studier, 3. Helsingfors 1927
Ragnar Ericzon

| Mitalit | Mitalit | Mitalit |  |
| --- | --- | --- | --- |
|  Ragnar Ericzon |  Ragnar Ericzon |  Ragnar Ericzon |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Bryssel 1950 | Keihäänheitto |  |
Ragnar Sven Ericzon (5. kesäkuuta 1926 Hedemora – 5. maaliskuuta 2010 Örebro) oli ruotsalainen yleisurheilija, joka kilpaili keihäänheitossa. Hän voitti pronssia Brysselin EM-kisoista 1950 tuloksella 69,82 metriä. Ericzon osallistui olympialaisiin kerran, Helsingissä 1952. Tuolloin hän sijoittui seitsemänneksi.
Henkilökohtaiset ennätykset

Keihäänheitto: 73,93 m (1950)
Raúl Eduardo Vela Chiriboga

Raúl Eduardo Vela Chiriboga toukokuussa 2015.
Raúl Eduardo Vela Chiriboga (1. tammikuuta 1934 – 15. marraskuuta 2020) oli ecuadorilainen roomalaiskatolinen arkkipiispa ja kardinaali. Hänet vihki Riobamban hiippakunnan papiksi Leonidas Eduardo Proaño Villalba 28. heinäkuuta 1957. Hänet nimitettiin 20. huhtikuuta 1972 Guayaquilin vihkipiispaksi ja Ausafan titulaaripiispaksi. Piispaksi vihkiminen seurasi 21. toukokuuta. Pääkonsekraattorina toimi Pablo Muñoz Vega, jota avustivat Carlos Guillermo Honorato Echeverría Ruiz ja Leonidas Eduardo Proaño Villalba.
Vela Chiriboga nimitettiin 29. huhtikuuta 1975 Azoguesin piispaksi ja 8. heinäkuuta 1989 Ecuadorin sotilaspiispaksi sekä Pauzeran titulaaripiispaksi. Hän erosi titulaarihiippakunnan johdosta 7. maaliskuuta 1998. Hänet nimitettiin Quiton arkkipiispaksi 21. maaliskuuta 2003, ja hän toimi tehtävässään, kunnes jäi eläkkeelle 11. syyskuuta 2010. Konsistoriossa 20. marraskuuta 2010 Vela Chiribogasta tehtiin yksi kardinaaleista. Hänet nimitettiin Santa Maria in Vian kardinaalipapiksi, joksi hänet asetettiin 28. marraskuuta.
Aiheesta muualla

Catholic-Hierarchy.org: Raúl Eduardo Cardinal Vela Chiriboga (englanniksi)
Pääministerin morsian

| Pääministerin morsian |
| --- | --- |

Kirjailija:  Susan Ruusunen
Kieli:  suomi
Genre:  ihmissuhde, elämäkerta, muistelma
Kustantaja:  Etukeno
Julkaistu:  19.2.2007
Sivumäärä:  164
ISBN:  978-952-99593-4-1
Löydä lisää kirjojaKirjallisuuden teemasivulta
Pääministerin morsian on Susan Kurosen kirjoittama muistelmakirja, joka kertoo hänen ja pääministeri Matti Vanhasen yhdeksän kuukautta ja kymmenen päivää kestäneestä seurustelusuhteesta. Kirjan julkaisi Etukeno-pienkustantamo ja siitä otettiin 10 000 kappaleen ensipainos. Pehmeäkantisessa kirjassa on 164 sivua ja se tuli myyntiin noin 25 euron hintaan. Kirjan kannen valokuva on Kurosen itselaukaisijalla ottama. Kuvassa Kuronen ja Vanhanen istuvat vierekkäin sohvalla pääministerin virka-asunnossa Kesärannassa. Kuva on kirjan ainoa.
Julkaiseminen

Kuronen antoi syksyllä 2006 useita lehtihaastatteluja, joissa kertoi suhteestaan pääministeri Matti Vanhaseen. Kuronen vahvisti eron Vanhasesta 9. marraskuuta 2006. Kuronen ilmoitti 25. tammikuuta 2007 esitetyssä MTV3:n Ruben & Joonas -keskusteluohjelmassa julkaisevansa muistelmakirjan suhteestaan Matti Vanhaseen. Kirjan työnimenä oli Vuosisadan rakkaustarina ja Kuronen kertoi sen perustuvan omiin päiväkirjamerkintöihinsä. Muutamaa päivää myöhemmin kirjan nimeksi ilmoitettiin Pääministerin morsian. Kirjan osalta ensimmäinen lehdistötilaisuus pidettiin 6. helmikuuta 2007, jolloin julkistettiin kirjan kansikuva. Tilaisuuteen ilmaantui paikalle huomattava määrä toimittajia ja kuvaajia. Kustantaja Kari Ojala myönsi, ettei kirjan julkaisuajankohta vaalienalusaikana ole sattumaa. Kirjan tekijät kuvailivat luomustaan ”yhteiskunnalliseksi dokumentiksi” kahden erilaisen ihmisen, espoolaisen yksinhuoltajan ja pääministerin rakkaudesta ja suhteen rakentamisen vaikeuksista.
Kirja julkaistiin Helsingissä 19. helmikuuta 2007. Kirjan julkistamistilaisuus veti useita tiedotusvälineiden edustajia paikalle. Julkistamistilaisuudessa Kuronen väitti, että häntä oltiin painostettu olemaan julkaisematta kirja. Kurosen kertoman mukaan häntä oltiin painostettu sekä nimettömänä että nimellä. Kustantaja Kari Ojala kertoi, ettei kirjalla ole poliittisia tarkoitusperiä. Kuronen puolestaan jätti julkistamistilaisuudessa arvioimatta kirjan vaikutukset tuleviin vuoden 2007 eduskuntavaaleihin.
Kirja

Pääministerin morsian käsittelee Susan Kurosen ja Matti Vanhasen seurustelusuhdetta ja laajalti myös aiheesta kirjoitettuja lehtijuttuja. Kirja on Kurosen ensimmäinen teos, ja se on kirjoitettu ilman haamukirjoittajia. Kirjassa on mukana sekä muiden kirjoittamia lehtijuttuja että tekstiviestejä.
Kolmiosaisen kirjan ensimmäisessä osassa on Susan Kurosen päiväkirjamerkintöjä ja sähköpostiviestejä. Toisessa osassa on pohdittu tarinaa iltapäivälehtien lööppien takana. Kolmas osa koostuu kysymys–vastaus-tyylisestä haastattelusta. Lööpit Kuronen kertoi keränneensä itse talteen ja harrastavansa oman elämänsä dokumentointia.
Juuri ennen painoon menoa kirjasta poistettiin noin sata Vanhasen Kuroselle lähettämää tekstiviestiä, koska pelättiin kansan raivostunutta reaktiota. Toisena syynä on saattanut olla oikeusjutun uhka, entisen eduskunnan oikeusasiamiehen Jacob Södermanin suositeltua julkisuudessa Vanhasta oikeustoimiin kirjan julkaisemisen suhteen.
Kirjaan jätettiin kuitenkin yli kymmenen Vanhasen Kuroselle lähettämää tekstiviestejä, jotka eivät sisällä kovinkaan arkaluonteista tietoa, vaan ovat jokseenkin hempeitä. Kustantaja Kari Ojala on kuvaillut kirjaan sisällytettyjä tekstiviestejä pieniksi tunnelmapaloiksi. Kirjan oletettavasti kohahduttavimpia kohtia ovat kuvaukset Kurosen ja Vanhasen välisestä seksistä. Kuvaukset eivät kuitenkaan ole yksityiskohtaisia.
Vastaanotto

Kirjan julkistamispäivää seuraavana päivänä Taloussanomat kertoi Kurosen ”kohukirjan” myyntimenestyksestä. Akateemisen Kirjakaupan johtaja kertoi myynnin olleen hyvin vähäistä, ja eräässä ketjun liikkeessä kirjaa ei ollut myyty yhtään kappaletta puolessatoista päivässä. Kirjakauppaketjun johtaja ei myöskään uskonut, että Kurosen kirjan myynti piristyisi vaan se jäisi vaisuksi, koska esimerkiksi iltapäivälehdet ovat kertoneet oleelliset asiat kirjasta. Myöskään Suomalainen Kirjakauppa ei odottanut Kurosen kirjasta myyntimenestystä, ja uutisessa kerrottiin ketjun suhtautuvan siihen varovaisesti. Ketjun liikkeisiin kirjaa oli tilattu melko vähän. Kustantaja Kari Ojala kertoi viikko julkistamispäivän jälkeen, että kirjan 10 000 kappaleen ensipainoksesta on myyty kauppiaille puolet.